Her heves helikopter-vraket
I 12.15-tiden lørdag startet hevingen av det som trolig er de gjenstående vrakdelene av ulykkeshelikopteret. På forhånd hadde dykkere vært i vannet for å forberede hevingen. VG-spesial: Helikopterulykken i Hordaland Det var like før klokke 12 fredag 29. april at et helikopter på vei fra Nordsjøen til fastlandet styrtet ved Turøy ved Sotra i Hordaland. Helikopteret tok av fra Gullfaks B-plattformen i Nordsjøen klokken 11.16, og skulle til Flesland ved Bergen. Elleve passasjerer og et mannskap på to var om bord. Fredag kveld ble halepartiet hentet opp. Rotoren ble funnet på land, et par hundre meter unna.Samtidig som vraket ble hevet, finkjemmet mannskap åssidene på øyen bak holmen. Det totalvrakede helikopterskroget vitner om den kraftige kollisjonen som fant ved lunsjtider fredag. Kystvakten, politiet og havarikommisjonen er fortsatt på stedet. Det er foreløpig uklart om ytterligere vrakdeler skal hentes opp. Les mer: Dette vet vi om helikopterulykkenEn stor kranbåt sto lørdag formiddag over en time og ventet på at dykkere klargjorde vrakdelene, ifølge VGs team på stedet. Det er også en ROV-båt i området som søker etter vrakdeler og omkomne. De svarte boksene fra helikopteret er funnet og ble sendt til England lørdag. Det var elleve nordmenn, én brite og én italiener om bord i helikopteret av typen Super Puma, som tilhørte CHC Helikopter Service. Identifiseringen av de omkomne vil trolig være klar innen fem dager. Inntil da, er det uklart om alle er funnet etter styrten, opplyste politiet lørdag. (VG/NTB)
Vraket av ulykkes-helikopteret ble hevet opp fra 6-7 meters dyp lørdag.